Nystatin Glavex v tehotenstve
Dobrý deň. Chcem sa spýtať.Gynekologička mi predpísala nystatin galvex. Som v 20t tehotenstva. Ktoré probiotika je dobre užívat pri týchto čipkach ak je to teda potrebné?
Ďakujem
Dobrý deň,
ďakujeme za Vašu otázku.
Liek Nystatin Galvex obsahuje liečivo nystatín, antimykotikum polyénovej skupiny, ktoré sa používa na liečbu pošvovej kandidózy. Má fungistatický účinok (zastavuje rast húb, plesní a kvasiniek) a fungicídny účinok (ničí huby, plesne a kvasinky).
Užívanie probiotík môže byť počas gynekologických problémov prínosné, nie je však nevyhnutné. V prípade, že máte záujem o podávanie probiotík počas liečby, je vhodné sa zamerať na perorálne podávané bakteriálne kmene, ktoré sú schopné prežiť v kyslom prostredí pošvy a pomáhajú obnovovať a udržiavať zdravú vaginálnu mikroflóru. Také sa nachádzajú vo výživovom doplnku
Probio femina
. Užíva sa v dávke 2 kapsuly denne.
Optimálne vaginálne prostredie je možné taktiež po ukončenej liečbe Nystatinom zabezpečiť formou vaginálnych tabliet
Flor Femina
. Obsahujú probiotiká druhu lactobacily a kyselinu mliečnu. Obnovujú rovnováhu vaginálnej mikroflóry, a tým i fyziologické podmienky pošvového prostredia. Môžu sa používať samostatne alebo ako doplnok pri liečbe antibiotikami pri zápalovom ochorení vagíny spôsobenom baktériami, kvasinkami či parazitmi. Aplikuje sa 1 vaginálna tableta najlepšie večer pred spaním, v priebehu 10 po sebe nasledujúcich dní.
Prajem pekný zvyšok dňa.
S pozdravom
PharmDr. Veronika Kiabová